b'\n_START_ARTICLE_\nAlenka Sottler\n_START_SECTION_\n\xc5\xbdivljenjepis\n_START_PARAGRAPH_\nAlenka Sottler se je rodila v umetni\xc5\xa1ki dru\xc5\xbeini v Ljubljani. Njen o\xc4\x8de, Gorazd Sotler, ki je bil kipar, jo je \xc5\xbee kmalu navdu\xc5\xa1il nad umetnostjo. Ustvarjalno pot je sledila po kon\xc4\x8dani srednji oblikovalski \xc5\xa1oli, ki jo je obiskovala v Ljubljani._NEWLINE_\xc5\xa0tudij je nadaljevala na Akademiji za likovno umetnost in oblikovanje v Ljubljani, kjer je kasneje zaklju\xc4\x8dila podiplomsko specializacijo iz slikarstva. Sprva je samo slikala, leta 1986 je za\xc4\x8dela ustvarjati prve ilustracije za revijo Kekec. Delovanje na podro\xc4\x8dju risbe in ilustratorstva jo je tako prevzelo, da se v ve\xc4\x8dji meri posve\xc4\x8da predvsem tej izrazni tehniki. Sottlerjeva se je uveljavila kot zrela ustvarjalka, saj njene risbe z inovativnimi detajli in ustvarjene z razli\xc4\x8dnimi tehnikami, prera\xc5\xa1\xc4\x8dajo vlogo samostojnih ilustracij in postajajo ve\xc4\x8dplastno umetni\xc5\xa1ko delo: Namenjene so razli\xc4\x8dnim publikam._NEWLINE_Ustvarja v ateljeju, ki si ga je uredila v doma\xc4\x8di hi\xc5\xa1i na Kodeljevem. Alenka Sottler je imela \xc5\xbee vrsto samostojnih razstav, sodeluje tudi na skupinskih razstavah, zlasti ilustratorjev.'